CELEX: 22013D0666
Language: bg
Date: 2013-11-07 00:00:00
Title: 2013/666/ЕС: Решение № 4/2013 на Комитета на посланиците АКТБ—ЕС от 7 ноември 2013 година за назначаване на членове на управителния съвет на Техническия център за сътрудничество в областта на селското стопанство и развитието на селските райони

19.11.2013   
            
            
               BG
            
            
               Официален вестник на Европейския съюз
            
            
               L 309/49
            
         РЕШЕНИЕ № 4/2013 НА КОМИТЕТА НА ПОСЛАНИЦИТЕ АКТБ—ЕС
   от 7 ноември 2013 година
   за назначаване на членове на управителния съвет на Техническия център за сътрудничество в областта на селското стопанство и развитието на селските райони
   (2013/666/ЕС)
   КОМИТЕТЪТ НА ПОСЛАНИЦИТЕ АКТБ—ЕС,
   като взе предвид Споразумението за партньорство между членовете на групата държави от Африка, Карибите и Тихоокеанския басейн (АКТБ), от една страна, и Европейската общност и нейните държави членки, от друга страна, подписано в Котону на 23 юни 2000 г. (1) и изменено за първи път в Люксембург на 25 юни 2005 г. (2) и за втори път в Уагадугу на 22 юни 2010 г. (3), и по-специално член 3, параграф 5 от приложение III към него;
   като взе предвид Решение № 4/2006 на Комитета на посланиците АКТБ—ЕО от 27 септември 2006 г. относно устава и процедурния правилник на Техническия център за сътрудничество в областта на селското стопанство и развитието на селските райони (4), и по-специално член 4, параграф 3 от него;
   като има предвид, че:
   
               (1)
            
            
               Мандатът на членовете на управителния съвет на Техническия център за сътрудничество в областта на селското стопанство и развитието на селските райони, удължен с Решение № 2/2013 на Комитета на посланиците АКТБ—ЕС (5), изтече на 21 август 2013 г.
            
         
               (2)
            
            
               Следователно е необходимо да се назначат нови членове,
            
         РЕШИ:
   Член 1
   Без да се засягат последващите решения, които Комитетът би могъл да приеме в рамките на правомощията си, за членове на управителния съвет на Техническия център за сътрудничество в областта на селското стопанство и развитието на селските райони се назначават:
   
               —
            
            
               проф. Eric TOLLENS
            
         за мандат от две години, който изтича на 6 ноември 2015 г., както и
   
               —
            
            
               проф. Baba Y. ABUBAKAR
            
         
               —
            
            
               проф. Augusto Manuel CORREIA
            
         
               —
            
            
               г-жа Helena JOHANSSON
            
         
               —
            
            
               д-р Faustin R. KAMUZORA
            
         
               —
            
            
               проф. Clement K. SANKAT
            
         за мандат от пет години, който изтича на 6 ноември 2018 г.
   Член 2
   Настоящото решение влиза в сила в деня на приемането му.
   
      Съставено в Брюксел на 7 ноември 2013 година.
      
         
            За Комитета на посланиците АКТБ—ЕС
         
         
            Председател
         
         R. KAROBLIS
      
   
   
      (1)  ОВ L 317, 15.12.2000 г., стр. 3.
   
      (2)  Споразумение за изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (ОВ L 209, 11.8.2005 г., стр. 27).
   
      (3)  Споразумение за второ изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. и изменено за първи път в Люксембург на 25 юни 2005 г. (ОВ L 287, 4.11.2010 г., стр. 3).
   
      (4)  ОВ L 350, 12.12.2006 г., стр. 10.
   
      (5)  ОВ L 163, 15.6.2013 г., стр. 30.